cyanic-selkie/wikianc huggingface dataset:
บัวขาว บัญชาเมฆ
รางวัลเชิดชูเกียรติคุณ,ปริญญากิตติมศักดิ์
ในการนี้ สมเด็จพระเจ้าลูกเธอ เจ้าฟ้าจุฬาภรณ์วลัยลักษณ์ อัครราชกุมารี เสด็จพระราชดำเนินแทนพระองค์ ในพิธีพระราชทานปริญญาบัตร ในการนี้ สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร เสด็จพระราชดำเนินแทนพระองค์ ในพิธีพระราชทานปริญญาบัตร
ผลงานพิธีกร
โทรทัศน์
ออนไลน์
ทะเลซาวู
ทะเลซาวู (Laut Sawu) เป็นทะเลขนาดเล็กที่อยู่ในประเทศอินโดนีเซียตั้งชื่อตามชื่อเกาะซาวูที่อยู่ทางใต้ ขอบเขตของทะเลนี้คือทางใต้เริ่มจากเกาะซาวูและเกาะไรจูวา ทางตะวันออกเป็นเกาะโรเตและเกาะติมอร์ ทางเหนือและตะวันออกเฉียงเหนือเป็นเกาะโฟลเร็ซและเกาะอาโลร์ ทางตะวันตกและตะวันตกเฉียงเหนือเป็นเกาะซุมบา ทะเลนี้ไหลไปสู่มหาสมุทรอินเดียทางใต้และตะวันตก มีทะเลโฟลเร็ซอยู่ทางเหนือและทะเลบันดาอยู่ทางตะวันออกเฉียงเหนือ
ทะเลซาวูลึกถึงประมาณ 3,500 เมตร ครอบคลุมพื้นที่ประมาณ 600 กิโลเมตรจากทิศตะวันตกไปทางทิศตะวันออก และ 200 กิโลเมตรจากเหนือจรดใต้ เมืองใหญ่ที่สุดที่อยู่ติดทะเลนี้คือกูปัง เมืองหลักของจังหวัดนูซาเติงการาตะวันออกบนเกาะติมอร์ มีคนที่อาศัยอยู่ประมาณ 450,000 คน
พ.ศ. 2003
พุทธศักราช 2003 ใกล้เคียงกับ
ผู้นำ
สำหรับผู้นำประเทศอื่น ๆ ดู รายชื่อผู้นำประเทศ พ.ศ. 2003
.... ดับเบิ้ลยู ครีซี่ 16 ธันวาคม 2003
แพ ฮย็อน-ซ็อง
แพ ฮย็อน-ซ็อง (배현성; เกิด 3 พฤษภาคม ค.ศ. 1999) เป็นนักแสดงชาวเกาหลีใต้ภายใต้สังกัด Awesome ENT เขาแสดงในเว็บซีรีส์เกาหลีเรื่อง Love Playlist ซีรีส์โทรทัศน์เรื่อง Extraordinary You (2019) และ Our Blues (2022)
เซเกอเซนิ
เซเกอเซนิ เป็นชาวอียิปต์หรือชาวนิวเบียโบราณที่มีแนวโน้มว่าจะขึ้นครองราชย์ในช่วงเวลาช่วงปลายราชวงศ์ที่ 11 ถึงช่วงต้นราชวงศ์ที่ 12 ในระยะเวลาของยุคราชอาณาจักรกลาง
หลักฐานการมีตัวตน
หลักฐานของเซเกอเซนิมีเพียงหินสลักหนึ่งหรือสองชิ้น ที่ค้นพบในอัมบาราคาบ (คอร์-เดฮ์มิต) ในดินแดนนิวเบียล่าง พระนามของเซเกอเซนิที่สลักอยู่ที่หินสลักก็ยังมีข้อสงสัย เนื่องจากพระนามของพระองค์ถูกสลักอย่างไม่เรียบร้อยหรืออาจจะเสื่อมโทรมตามกาลเวลา ซึ่งอาจจะเป็นบุคคลที่มีพระนมว่า เมงค์คาเร หรือ วัดจ์คาเร ซึ่งเป็นที่ยอมรับว่ามีตัวตนอยู่จริงในประวัติศาสตร์ หนึ่งในหินสลักของพระองค์อาจจะมีการบันทึกสงครามที่ไม่ปรากฏในพื้นที่ชื่อว่า เพอร์เซนเบต
พระนามของเซเกอเซนิไม่ได้ถูกสลักอยู่ที่บันทึกรายนามฟาโรห์แห่งอียิปต์ใดๆ
ชีวประวัติ
แม้ว่าเซเกอเซนิจะถูกนับรวมเป็นฟาโรห์อีกพระองค์หนึ่ง แต่พระองค์ไม่มีหลักในภายนอกดินแดนนิวเบีย พระองค์จึงมีโอกาสมากที่สุดแค่เป็นผู็อ้างสิทธิในราชบัลลังก์อียิปต์หรือนิวเบีย โดยมีศูนย์กลางอำนาจอยู่ที่นิวเบียล่างในช่วงระยะเวลาที่มีปัญหาทางการเมืองช่วงช่วงต่อที่หนึ่งถึงช่วงช่วงต่อที่สอง หรือช่วงรัชสมัยของเมนทูโฮเทปที่ 4 ของราชวงศ์ที่ 11 และช่วงรัชสมัยของอเมเนมเฮตที่ 1 ของราชวงศ์ที่ 12 ซึ่งเป็นไปได้ที่สุดแล้วโดยนักไอย์คุปต์วิทยา โดยเฉพาะอย่างยิ่งผู้ปกครองทั้งสองดูเหมือนจะมีปัญหาในการได้รับการยอมรับการเป็นฟาโรห์ที่ชอบธรรม
ยุทธการที่มอลวา
ยุทธการที่มอลวา(Battle of Mława),หรือที่เรียกกันว่า การป้องกันของตำแหน่งมอลวา,เกิดขึ้นที่ทางตอนเหนือของเมืองมอลวาในตอนเหนือของโปแลนด์ในช่วงระหว่าง 1 กันยายน ค.ศ. 1939 เป็นหนึ่งในการเปิดฉากการสู้รบของการบุกครองโปแลนด์และสงครามโลกครั้งที่สองในสามัญทั่วไป เป็นการสู้รบกันระหว่างกองกำลังแห่งกองทัพ Modlin ภายใต้การบัญชาการของนายพล Krukowicz-Przedrzymirski และกองทัพที่ 3 แห่งเยอรมันภายใต้การบัญชาการของเกออร์ก ฟอน คึชเลอร์
จังหวัดอุบลราชธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566
'''การเลือกตั้งสมาชิกสภาผู้แทนราษฎรจังหวัดอุบลราชธานี พ.ศ. 2566''' เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จัดขึ้นในวันที่ 14 พฤษภาคม พ.ศ. 2566 โดยแบ่งเขตเลือกตั้งออกเป็น 11 เขตเลือกตั้ง เพิ่มจากการเลือกตั้งครั้งก่อนเมื่อปี พ.ศ. 2562 ขึ้นมา 1 ที่นั่ง ในแต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบบัญชีรายชื่อ
! colspan=2 | พรรค ! คะแนนเสียง ! ร้อยละ
เขต 1
เขตเลือกตั้งที่ 1 ประกอบด้วยอำเภอเมืองอุบลราชธานี (ยกเว้นตำบลปะอาว ตำบลหนองขอน ตำบลขี้เหล็ก ตำบลหัวเรือ และตำบลไร่น้อย)
เขต 2
เขตเลือกตั้งที่ 2 ประกอบด้วยอำเภอเขื่องในและอำเภอเมืองอุบลราชธานี (เฉพาะตำบลปะอาว ตำบลหนองขอน ตำบลขี้เหล็ก ตำบลหัวเรือ และตำบลไร่น้อย)
เขต 4
เขตเลือกตั้งที่ 4 ประกอบด้วยอำเภอวารินชำราบและอำเภอสำโรง (เฉพาะตำบลบอน ตำบลโคกก่อง และตำบลสำโรง)
เขต 6
เขตเลือกตั้งที่ 6 ประกอบด้วยอำเภอเขมราฐ อำเภอนาตาล และอำเภอโพธิ์ไทร
เขต 7
เขตเลือกตั้งที่ 7 ประกอบด้วยอำเภอศรีเมืองใหม่ อำเภอโขงเจียม อำเภอสิรินธร (ยกเว้นตำบลโนนก่อ) และอำเภอพิบูลมังสาหาร (เฉพาะตำบลระเวและตำบลทรายมูล)
เขต 8
เขตเลือกตั้งที่ 8 ประกอบด้วยอำเภอนาเยีย อำเภอสว่างวีระวงศ์ และอำเภอพิบูลมังสาหาร (ยกเว้นตำบลระเวและตำบลทรายมูล)
เขต 9
เขตเลือกตั้งที่ 9 ประกอบด้วยอำเภอนาจะหลวย อำเภอบุณฑริก และอำเภอสิรินธร (เฉพาะตำบลโนนก่อ)
เขต 10
เขตเลือกตั้งที่ 10 ประกอบด้วยอำเภอน้ำยืน อำเภอน้ำขุ่น อำเภอทุ่งศรีอุดม อำเภอเดชอุดม (เฉพาะตำบลทุ่งเทิง) และอำเภอสำโรง (ยกเว้นตำบลบอน ตำบลโคกก่อง และตำบลสำโรง)
เขต 11
เขตเลือกตั้งที่ 11 ประกอบด้วยอำเภอเดชอุดม (ยกเว้นตำบลทุ่งเทิง)
อีลาสโมซอรัส
อีลาสโมซอรัส ((จากภาษากรีก ελασμος elasmos 'แผ่นบาง' (หมายถึง แผ่นบาง ๆ ในกระดูกเชิงกราน) + σαυρος sauros 'กิ้งก่า') เป็นสัตว์เลื้อยคลานทะเลในสกุล Elasmosaurus ในตระกูลเพลสิโอซอร์ เป็นสัตว์ประเภทคอยาว  โดยมีคอยาวกว่าครึ่งหนึ่งของลำตัวเสียอีกอาศัยอยู่ยุคครีเทเชียสตอนปลายเมื่อราว 80.5 ล้านปีก่อน ในสถานที่ ๆ ปัจจุบัน คือ ทวีปอเมริกาเหนือ
อีลาสโมซอรัส มีลำตัวยาวประมาณ 10.3 เมตร (37 ฟุต ) มีลักษณะเด่น คือ มีคอยาวถึง 5 เมตร (ประมาณ 16 ฟุต) ส่วนขาเป็นครีบ 4 ข้าง ความยาวของลำตัวมากกว่าครึ่งเป็นส่วนคอ ประกอบด้วยกระดูกมากกว่า 70 ชิ้น ซึ่งมีจำนวนกระดูกคอมากกว่าสัตว์ทุกชนิด ส่วนหัวค่อนข้างเล็ก และฟันคมกริบ
ลิ้นงูเห่า
ลิ้นงูเห่า เป็นไม้ล้มลุกกึ่งเลื้อยในวงศ์ Acanthaceae ไม่ค่อยแตกกิ่งแขนง ใบเดี่ยว เรียงตรงข้าม ใบบาง ขอบใบเป็นคลื่น ดอกช่อ ออกที่ปลายยอด มีดอกย่อยช่อละ 12 – 20 ดอก ดอกย่อยในช่อบานไม่พร้อมกัน สีส้ม ปลายแยกเป็น 2 แฉก เป็นไม้ถิ่นเดียวของไทย พบเฉพาะทางภาคตะวันออก กระจายพันธุ์ในเขตฉะเชิงเทรา ระยอง จันทบุรี และตราด  ชื่อสปีชีส์ตั้งเป็นเกียรติแก่ประเทศไทย
ลักษณะต้นคล้ายพญายอแต่ใบกว้างกว่า สีเขียวเข้มกว่า ช่อดอกโตกว่า ใช้เป็นยาได้เช่นเดียวกับพญายอ ใช้เป็นไม้ประดับได้ด้วย
อาการไม่ไวความเจ็บปวดแต่กำเนิด
อาการไม่ไวความเจ็บปวดแต่กำเนิด (Congenital insensitivity to pain, congenital analgesia ตัวย่อ CIP) เป็นความไม่สามารถรู้สึก (และไม่เคยรู้สึก) ความเจ็บปวดทางกายตั้งแต่กำเนิด ที่พบน้อย และเกิดจากเหตุต่าง ๆ หลายอย่าง เป็นภาวะที่ต่างจาก กลุ่มโรคเส้นประสาทอิสระและเส้นประสาทรับความรู้สึกเหตุกรรมพันธุ์ (Hereditary sensory and autonomic neuropathy, HSAN) ซึ่งมีอาการและเหตุที่เฉพาะเจาะจงกว่า เพราะการรู้สึกเจ็บเป็นเรื่องจำเป็นเพื่อรอดชีวิต CIP จึงเป็นภาวะที่อันตรายมาก คนไข้มักจะเสียชีวิตตั้งแต่วัยเด็กเนื่องจากบาดเจ็บหรือป่วยโดยไม่รู้ตัว โดยแผลไหม้เป็นความบาดเจ็บที่พบบ่อยมากที่สุดอย่างหนึ่ง
อาการ
สำหรับคนไข้อาการนี้ การรับรู้ทางประชานและความรู้สึกทั่วไปจะปกติ ยกตัวอย่างเช่น ยังสามารถจำแนกสัมผัสอย่างละเอียดได้ (แม้อาจจะรับรู้ความเย็นร้อนไม่ได้ ) และไม่ปรากฏความพิการทางกายอย่างอื่น ๆ
เพราะเด็กที่มีโรคนี้จะไม่สามารถรู้สึกเจ็บปวด จึงอาจไม่ตอบสนองต่อปัญหาต่าง ๆ แล้วทำให้เสี่ยงโรค/ปัญหาที่หนักยิ่ง ๆ ขึ้น บ่อยครั้งอาจมีปัญหาในปากหรือใกล้ ๆ ปาก (เช่น กัดปลายลิ้นขาด หรือมีกระดูกแตก/หัก) มีการติดเชื้อหรือความเสียหายที่กระจกตาเนื่องจากมีวัตถุแปลกปลอมในตา
คนไข้โดยทั่วไปจะไม่ตอบสนองในสองแบบที่เห็นได้
เหตุต่าง ๆ
อาจเป็นไปได้ว่าอาการนี้ส่วนหนึ่งมีเหตุจากการผลิตเอ็นดอร์ฟินมากขึ้นในสมอง ในกรณีนี้ อาจรักษาด้วยยาต้านโอปิออยด์เช่น naloxone แต่นี่ก็ไม่ช่วยเสมอไป
อาการนี้อาจมีเหตุจากความบกพร่องของช่องไอออนแบบ voltage-gated sodium channel คือ SCN9A (Nav1.7) คนไข้ที่มีการกลายพันธุ์เช่นนี้ จะไม่ไวความเจ็บปวดตั้งแต่กำเนิดแต่ไม่มีโรคเส้นประสาทอื่น ๆ มีการกลายพันธุ์ของ SCN9A ได้สามที่ คือ
การกลายพันธุ์เหล่านี้ล้วนมีผลเป็นโปรตีนที่สั้นลงและใช้งานไม่ได้ เนื่องจากว่า ช่อง Nav1.7 มีการแสดงออกในระดับสูงในนิวรอนที่เป็นโนซิเซ็ปเตอร์ในปมประสาทรากหลัง (dorsal root ganglia) ในไขสันหลัง และเพราะช่องนี้น่าจะมีบทบาทในการสร้างและส่งศักยะงานในโนซิเซ็ปเตอร์ จึงคาดว่า การกลายพันธุ์ที่ทำลายสมรรถภาพของ SCN9A จะล้มการส่งศักยะงานของโนซิเซ็ปเตอร์
ยีน PRDM12 ปกติจะทำงาน (switched on) ในช่วงพัฒนาการของเซลล์ประสาทที่รับรู้ความเจ็บปวด ผู้ที่ PRDM12 กลายพันธุ์แบบฮอโมไซกัส ก็จะไม่ไว้ความเจ็บปวดด้วย
ความพิการทางพัฒนาการเช่นที่พบในโรคออทิซึม อาจรวมสภาวะไม่ไวความเจ็บปวด
ให้สังเกตว่า เพราะเหตุที่ว่ามานี้มีผลเป็นการทำงานผิดปกติของระบบรับความรู้สึกโดยทั่วไป ดังนั้น อาการไม่ไวความเจ็บปวดไม่ได้เป็นตัวบ่งที่เฉพาะเจาะจงของเหตุที่ว่ามานี้
การรักษา
สารต้านโอปิออยด์ naloxone ได้ช่วยหญิงผู้หนึ่งที่ไม่ไวความเจ็บปวดแต่กำเนิด ให้รู้สึกเจ็บเป็นครั้งแรกในชีวิต โดยพบผลที่คล้าย ๆ กันสำหรับหนูหริ่งที่ยีน Nav1.7 ถูกกำจัด แล้วบำบัดด้วย naloxone และดังนั้น สารต้านโอปิออยด์ต่าง ๆ รวมทั้ง naloxone และ naltrexone อาจมีผลช่วยบำบัดรักษาอาการนี้
วิทยาการระบาด
ความไม่ไวความรู้สึกแต่กำเนิดได้พบในหมู่บ้าน Vittangi ในเทศบาลเมือง Kiruna ในสวีเดนตอนเหนือ ที่พบคนไข้เกือบ 40 คน และก็พบในชาวอเมริกันหลายคนด้วย
ในสื่อ
ทีวีโชว์และวิดีโอเกมต่าง ๆ ได้แสดงอาการนี้ เช่นในฤดู 3 ของเฮาส์ เอ็ม.ดี.ตอน "Insensitive" มีคนไข้โรคนี้ที่ได้รับการรักษา ในฤดู 3 ของแพทย์มือใหม่ หัวใจเกินร้อยตอน "Sometimes a fantasy" หมอ Alex Karev ได้รักษาคนไข้เด็กหญิงที่มีอาการนี้
ก็อดฟรีย์ เกา
เกา อี่เสียง ( 22 กันยายน พ.ศ. 2527 — 27 พฤศจิกายน พ.ศ. 2562) หรือ ก็อดฟรีย์ เกา (Godfrey Gao) เป็นนักแสดงและนายแบบชาวแคนาดาเชื้อสายไต้หวัน เขาเป็นนายแบบเอเชียคนแรกที่ได้เป็นซูเปอร์โมเดล ทั้งยังเป็นทูตตราสินค้าให้กับหลุยส์ วิตตอง ตั้งแต่ปี 2554 และยังได้เป็นทูตตราสินค้าผู้ชายของ SK II Men คนแรกของโลก ส่วนเรื่องการแสดงที่ถูกพูดถึงมากที่สุด ก็คงเป็นบทเกย์ในบทบาทแม็กนัส เบน จากเรื่อง นครรัตติกาล: เมืองกระดูก และเรื่อง จูล่ง ขุนพลเทพสงคราม
ประวัติ
เกาเกิดที่ไทเป สาธารณรัฐจีน บิดาเป็นชาวไต้หวัน ส่วนมารดาเป็นชาวมาเลเซีย บิดามีเชื้อสายเซี่ยงไฮ้ แต่เติบโตที่ไต้หวัน ประกอบกิจเป็นผู้จัดการทั่วไปของมิชลินไต้หวัน ส่วนมารดาเป็นจีนบ้าบ๋าจากจอร์จทาวน์ นางงามผู้ครองตำแหน่งมิสปีนังเมื่อ พ.ศ. 2513 เขาย้ายไปเมืองแวนคูเวอร์ รัฐบริติชโคลัมเบีย ประเทศแคนาดาตั้งแต่เด็ก จบการศึกษาจากโรงเรียนประถมศึกษาควีนส์บิวรี ก่อนศึกษาต่อที่โรงเรียนมัธยมศึกษาตอนต้นอาร์กายล์ และสำเร็จการศึกษาจากมหาวิทยาลัยแคพิลาโนในนอร์ทแวนคูเวอร์ เขาเคยเป็นนักกีฬาบาสเกตบอลประจำโรงเรียน
เกาย้ายกลับไต้หวันเพื่อประกอบกิจเป็นนายแบบตั้งแต่ พ.ศ. 2547 โดยอยู่ในสังกัดเจ็ตสตาร์เอนเตอร์เทนเมนต์ พ.ศ. 2554 เกาเป็นนายแบบเอเชียคนแรกที่ได้เป็นทูตตราสินค้าของหลุยส์ วิตตอง เขาปรากฏในละครโทรทัศน์และภาพยนตร์หลายเรื่อง มีเรื่องหนึ่งที่สร้างชื่อเสียงคือภาพยนตร์อเมริกันเรื่อง นครรัตติกาล: เมืองกระดูก เมื่อ พ.ศ. 2556 เขารับบทเป็นแม็กนัส เบน และภาพยนตร์จีนเรื่อง Wedding Bible เขาแสดงคู่กับยู อิน-นา นักแสดงหญิงเกาหลีใต้ ส่วนละครโทรทัศน์ เขาแสดงนำในเรื่อง Remembering Lichuan เมื่อ พ.ศ. 2559 จนเป็นที่ยอมรับในหมู่นักแสดงชายเอเชีย ครั้น พ.ศ. 2560 เขาแสดงภาพยนตร์รักตลกเรื่อง Love is a Broadway Hit
เสียชีวิต
เวลา 1.45 น. ของวันที่ 27 พฤศจิกายน พ.ศ. 2562 จู่ ๆ เกาก็ล้มลงขณะทำการถ่ายทำซีรีส์โทรทัศน์สถานการณ์จริงอิงกีฬา (sports reality television) เรื่อง Chase Me ของสถานีโทรทัศน์เจ้อเจียง จึงนำส่งโรงพยาบาล แม้แพทย์จะพยายามกู้ชีพเกือบสามชั่วโมงแต่ก็ไร้ผล และเกาถึงแก่ความตาย การเสียชีวิตของเกาได้รับการยืนยันจากเจ็ตสตาร์เอนเตอร์เทนเมนต์ผ่านเว็บไซต์ซินล่างเวย์ปั๋ว
ทีมงานกล่าวในแถลงการณ์ว่าเกาเสียชีวิตจากภาวะหัวใจหยุดเต้นเฉียบพลัน ร่างของเขาถูกส่งไปไทเปในวันที่ 27 พฤศจิกายน พ.ศ. 2562
พระเจ้าวรวงศ์เธอ พระองค์เจ้าวิภาวดีรังสิต
พระเจ้าวรวงศ์เธอ พระองค์เจ้าวิภาวดีรังสิต (20 พฤศจิกายน พ.ศ. 2463 – 16 กุมภาพันธ์ พ.ศ. 2520) พระนามเดิม หม่อมเจ้าวิภาวดี รังสิต (ราชสกุลเดิม รัชนี) นักเขียนชาวไทย เจ้าของนามปากกา ว.ณ ประมวญมารค มีผลงานประพันธ์ที่สร้างชื่อเสียงจากเรื่อง ปริศนา
หม่อมเจ้าวิภาวดี รังสิต ได้รับการสถาปนาเป็น พระเจ้าวรวงศ์เธอ พระองค์เจ้าวิภาวดีรังสิต เมื่อวันที่ 4 เมษายน พ.ศ. 2520 หลังสิ้นชีพตักษัยขณะประกอบกรณียกิจแทนพระองค์ และได้มีการจัดงาน "วันวิภาวดี" เพื่อถวายสดุดี
พระประวัติ
หม่อมเจ้าวิภาวดี รังสิต เสกสมรสกับหม่อมเจ้าปิยะรังสิต รังสิต พระโอรสองค์ใหญ่ในสมเด็จพระเจ้าบรมวงศ์เธอ กรมพระยาชัยนาทนเรนทร เมื่อวันที่ 6 พฤษภาคม พ.ศ. 2489 โดยได้รับพระราชทานน้ำพระมหาสังข์จากพระบาทสมเด็จพระปรเมนทรมหาอานันทมหิดล พระอัฐมรามาธิบดินทร มีธิดาสองคน คือ
พระนามแฝง
พระองค์ทรงมีผลงานนวนิยาย โดยเฉพาะนวนิยายในแนวรักสุข ด้วยพระนามแฝง ว.ณ ประมวญมารค ซึ่งเป็นพระนามแฝงเดียวที่ใช้ ถ้าไม่ใช้พระนามแฝงก็จะทรงใช้ชื่อพระนามเลย ซึ่งท่านได้ทรงอธิบายพระนามแฝงว่า ตัว ว. คืออักษรย่อตัวแรกของชื่อคือวิภาวดี, ตัว ณ (ณะ) แปลว่า แห่ง, คำว่า ประมวญ คือ ชื่อถนนที่บ้านของท่าน (วังประมวญ) ตั้งอยู่, คำว่า มารค หรือ มรคา คือ ถนนในภาษาแขก ดังนั้น ว.ณ ประมวญมารค ก็คือ ว.แห่งถนนประมวญ นั่นเอง
หม่อมเจ้าภีศเดช รัชนี พระอนุชาของพระองค์ ทรงใช้นามปากกาว่า ภ.ณ ประมวญมารค ด้วยเหตุผลเดียวกัน
การศึกษา
พระองค์เจ้าวิภาวดีรังสิต ทรงศึกษาเริ่มต้นที่โรงเรียนผดุงดรุณี อยู่หนึ่งปี ต่อมาได้ทรงย้ายมาศึกษาที่โรงเรียนวัฒนาวิทยาลัย ไม่ถึงปีก็เสด็จไปศึกษาที่โรงเรียนมาแตร์เดอีวิทยาลัย จนจบชั้นมัธยมปีที่ 8 มหาวิทยาลัยน.ม.ส. การเรียนในสมัยนั้น ผู้สอนเป็นแม่ชีชาวอเมริกันและยุโรป กวดขันเรื่องภาษาแก่เด็กนักเรียนอย่างเอาจริงเอาจัง ตำราต่างล้วนเป็นภาษาอังกฤษ แม้แต่ตำราคณิตศาสตร์ก็เรียนเป็นภาษาอังกฤษล้วน เด็กนักเรียนจึงอ่านเขียนและพูดภาษาอังกฤษได้คล่อง พระองค์เจ้าวิภาวดี ทรงเล่าว่า "พูดอังกฤษได้คล่องตั้งแต่ยังเป็นนักเรียนอยู่ เพราะได้ศึกษาจากมาแมร์เจ็มมะ ซึ่งจ้ำจี้จ้ำไชขนาดหนักมาตั้งแต่เด็ก"
สิ้นพระชนม์
หม่อมเจ้าวิภาวดี ได้เข้ารับราชการสนองพระเดชพระคุณโดยเสด็จเยื่ยมราษฎรในจังหวัดต่าง ๆ ทั่วราชอาณาจักรตั้งแต่ พ.ศ. 2500 และกรณียกิจที่เสด็จแทนพระองค์ไปทรงเยี่ยม ทหาร ตำรวจ พลเรือน ตั้งแต่ พ.ศ. 2510 เป็นต้นมา
วันที่ 16 กุมภาพันธ์ พ.ศ. 2520 ขณะเสด็จไปรับตำรวจตระเวนชายแดนที่บาดเจ็บจากการเหยียบกับระเบิด ที่ ตำบลบ้านส้อง อำเภอเวียงสระ จังหวัดสุราษฎร์ธานี ผู้ก่อการร้ายคอมมิวนิสต์ได้ระดมยิงมาที่เฮลิคอปเตอร์ที่ประทับ หม่อมเจ้าวิภาวดีทรงถูกยิง ซึ่งก่อนการสิ้นชีพตักษัย หม่อมเจ้าวิภาวดียังมีพระสติสัมปชัญญะดี ทรงเป็นห่วงตำรวจตระเวนชายแดนอยู่ตลอด มีรับสั่งว่า “ตชด.เป็นอย่างไรบ้าง เอาออกมาได้หรือยัง ให้รีบไปส่งโรงพยาบาล อย่าให้พวกมันรู้ว่าฉันถูกยิง มันจะเหิมเกริม” และ “ฉันไม่เป็นไรแล้ว ตชด.มาหรือยัง ให้รีบไปส่งโรงพยาบาลด่วน” ผู้เห็นเหตุการณ์ยังเล่าอีกว่า หม่อมเจ้าวิภาวดีตรัสขอให้พระมหาวีระ ถาวโร และครูบาธรรมชัย กราบถวายบังคมลาพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร แทน ทรง "ขอนิพพาน" และตรัสเป็นประโยคสุดท้ายว่า ทรงเห็นนิพพานแล้ว พระนิพพานที่พระองค์เห็นนั้น สวยงดงาม และ "แจ่มใสเหลือเกิน"
วันที่ 4 เมษายน พ.ศ. 2520 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร มีพระบรมราชโองการสถาปนาพระศพ หม่อมเจ้าวิภาวดี รังสิต เป็น พระเจ้าวรวงศ์เธอ พระองค์เจ้าวิภาวดีรังสิต และต่อมาได้นำพระนาม "วิภาวดีรังสิต" มาใช้เป็นชื่อถนนตามพระนามดังกล่าว (เดิมชื่อ ถนนซูเปอร์ไฮเวย์)
นอกจากนี้พระองค์ยังเป็นที่รักยิ่งของชาวอำเภอพระแสง จังหวัดสุราษฏร์ธานี เนื่องด้วยพระองค์เป็นผู้นำความเจริญต่าง ๆ ไปสู่พื้นที่จนได้รับฉายาว่า “เจ้าแม่พระแสง” และพระองค์ยังได้ประทานชื่อตำบลบางสวรรค์ ซึ่งเป็นตำบลหนึ่งในอำเภอพระแสง
ด้านพระนิพนธ์
พระองค์เจ้าวิภาวดีรังสิต ทรงเล่าว่า “ได้เคยเป็นเลขานุการของพ่อตอนพระเนตรเป็นต้อ ก็ทรงบอกให้ฉันเขียนหน้าห้าไปลงหนังสือประมวญวัน ทุกวันและยังรับคำบอกของท่าน เรื่อง "สามกรุง" และอื่น ๆ เป็นเล่ม ๆ ทีเดียว” การที่ได้ทรงคลุกคลีอยู่กับหนังสือ และยังทรงได้ใกล้ชิดกับพระบิดา ผู้ทรงเป็นกวีเอก ทำให้พระองค์เจ้าวิภาวดีรังสิต ทรงสนพระทัยที่จะนิพนธ์ขึ้นเองบ้าง เมื่อพระชันษาเพียง 14 ปี
พระนิพนธ์เรื่องแรก ไม่ใช่ "ปริศนา" แต่เป็นเรื่องแปล ชื่อ "เด็กจอมแก่น" ทรงแปลจากหนังสือรวมเรื่องสั้นชุด William ของ Richmal Crompton ซึ่งเป็นนักเขียนวรรณกรรมเยาวชนชื่อดังของอังกฤษ ในยุคหลังสงครามโลกครั้งที่ 1
วิลเลียม เป็นเด็กชายอายุ 11 ปี อาศัยอยู่ในหมู่บ้านเล็ก ๆ ในชนบทของอังกฤษ มีเพื่อนร่วมกลุ่มอีกสามคน ชื่อจินเจอร์ ดักลาส เฮนรี่ เรียกตัวเองว่า คณะนอกกฎหมาย หรือ The Outlaws เจตนาดีของวิลเลียม ด้วยความไร้เดียงสาประสาเด็ก ก่อเรื่องให้ผู้ใหญ่เวียนหัวไปตาม ๆ กัน แต่ก็ขบขันครื้นเครงสำหรับผู้อ่าน
เครื่องราชอิสริยาภรณ์
ได้รับพระราชทานเครื่องราชอิสริยาภรณ์ของประเทศไทยและต่างประเทศ ดังนี้
เฉิงเซียว
เฉิงเซียว (เกิด 15 กรกฎาคม พ.ศ. 2541) หรือชื่อในการแสดงว่า ซองโซ (성소) เป็นนักร้องชาวจีนที่อาศัยอยู่ในประเทศเกาหลีใต้ และเป็นที่รู้จักจากการเป็นสมาชิกเกิร์ลกรุปหญิงเกาหลีใต้และจีน คอสมิกเกิลส์
ชีวิตช่วงแรก
เฉิงเซียว เกิดเมื่อวันที่ 15 กรกฎาคม พ.ศ. 2541 ที่เชินเจิ้น มณฑลกวางตุ้ง ประเทศจีน มีพี่น้อง 2 คน โดยเธอมีน้องสาวชื่อ เฉิงเฉิน เฉิงเซียวเข้าศึกษาในโรงเรียนศิลปะเชินเจิ้น และจบการศึกษาจากโรงเรียนศิลปะการแสดงโซล ภาควิชาการเต้นเชิงปฏิบัติ
2558–2559: การเปิดตัว และคอสมิกเกิลส์
เมื่อวันที่ 10 ธันวาคม พ.ศ. 2558 เฉิงเซียวถูกเปิดเผยว่าเป็นหนึ่งในสมาชิกของเกิร์ลกรุป คอมมิกเกิลส์ และอยู่ในยูนิตแรกคือ วอนเดอร์ ยูนิต วันที่ 21 ธันวาคมในปีเดียวกัน เธอได้ปล่อยคลิปคัฟเวอร์เพลงร่วมกับกลุ่มของเธอในเพลง ออลไอวอนท์ฟอร์คริสต์มาสอิสยู (All I Want For Christmas Is You) ของ มารายห์ แครี ผ่านทาง JuseTV's ซึ่งเป็นช่องในยูทูบ
เฉิงเซียวเดบิวต์ในวันที่ 25 กุมภาพันธ์ พ.ศ. 2559 ร่วมกับกลุ่มของเธอ พร้อมปล่อยเดบิวต์มินิอัลบั้ม วูดยูไลก์? ที่มีไตเติลแทรคส์คือเพลง โมโมโม และ แคทชมี
ในเดือนสิงหาคม พ.ศ. 2559 เฉิงเซียวและกลุ่มของเธอ เอ็กซี, ซอลอา, ซูบิน, อึนซอ, ยอรึม และดายอง ร่วมกับ มอนสตาเอ็กซ์ เพื่อจัดตั้งกลุ่ม 'วาย-ทีน' ซึ่งเป็นกลุ่มที่จะโปรโมทรุ่น CF ของค่าบริการโทรศัพท์ KT
ในวันที่ 14 กันยายนปีเดียวกัน เธอได้รับการประกาศว่าเป็นผู้ชนะของรายการแข่งขันกีฬาเบสบอลในตำแหน่ง Pitch King และในวันที่ 15 กันยายน เฉิงเซียวยังชนะการแข่งขันกีฬายิมนาสติกลีลา ซึ่งการแข่งขันทั้งสองนั้นถูกจัดขึ้นในงานไอเดิลสทาร์แอธเลททิคซแชมเพียนชิพส์ 2016 (Idol Star Athletics Championships XII)
เฉิงเซียว, อึนฮา จากวงจีเฟรนด์, ยูอา จากวงโอมายเกิร์ล, นาย็อง จากวงคูกูดัน และแนนซี จากวงโมโมแลนด์ ได้รวมเป็นกลุ่มพิเศษภายใต้ชื่อ 'ซันนีเกิลส์' เพื่อแสดงโชว์ใน Music Crush Project ของรายการอินกิกาโย ซึ่งพวกเขาได้ปล่อยเพลง แท็กซี่ (Taxi) ออกมาในวันที่ 27 พฤศจิกายน พ.ศ. 2559
เมื่อวันที่ 30 มกราคม พ.ศ. 2560 เฉิงเซียวได้รางวัลรองชนะเลิศอันดับสองในการแข่งขันกีฬายิมนาสติกลีลาในงานไอเดิลสทาร์แอธเลททิคซแชมเพียนชิพส์ 2017 (Idol Star Athletics Championships XIII)
2560–ปัจจุบัน: การทำงานเดี่ยว
ในปีพ.ศ. 2560 เฉิงเซียวถูกรับเชิญให้ออกรายการ ลอออฟเดอะจังเกิล ตอนที่ 247–251 (Law of the Jungle in Kota Manado) ของทางสถานีเอสบีเอส
ในปีพ.ศ. 2561 เฉิงเซียวได้มีโอกาสไปเป็นเมนเทอร์ด้านการเต้นในรายการ ไอเดิล โพรดิวเซอร์ ของทางประเทศจีน และในปีเดียวกันเธอเริ่มต้นงานแสดงโดยการลงแสดงละครแฟนตาซีของประเทศจีนเรื่อง Legend of Awakening
เมื่อพฤศจิกายน พ.ศ. 2561 เฉิงเซียวได้ปล่อยเพลงเดี่ยวครั้งแรกออกมาโดยมีชื่อเพลงว่า 'อีฟลัฟว์ ' (If Love) ซึ่งเป็นเพลงประกอบเกมออนไลน์ Xuanyuan Sword ที่เปิดตัวครั้งที่ 3 ใน QQ Music
อิวากิ
อิวากิ (いわき, 岩城, 岩木, 磐城, 石城, 井脇) อาจหมายถึง
ฮิงาชิมัตสึยามะ
ฮิงาชิมัตสึยามะ (東松山市 (Higashimatsuyama-shi)) เป็นนครที่ตั้งอยู่ทางตอนกลางของจังหวัดไซตามะ ประเทศญี่ปุ่น มีขนาดพื้นที่ทั้งสิ้น 65.33 km² มีจำนวนประชากรประมาณ 92,030 คน และมีความหนาแน่นของประชากร 1,408 คนต่อตารางกิโลเมตร
ภูมิศาสตร์
ฮิงาชิมัตสึยามะตั้งอยู่ที่ศูนย์กลางทางภูมิศาสตร์ของจังหวัดไซตามะ
ภูมิอากาศ
ฮิงาชิมัตสึยามะมีภูมิอากาศแบบอบอุ่นชื้นกึ่งเขตร้อน (เคิพเพิน Cfa) มีลักษณะเฉพาะคือ ฤดูร้อนที่อบอุ่น และฤดูหนาวที่เย็นสบายโดยมีหิมะตกเล็กน้อยไปจนถึงไม่มีเลย อุณหภูมิเฉลี่ยทั้งปีในฮิงาชิมัตสึยามะอยู่ที่ 14.5 °C ปริมาณน้ำฝนเฉลี่ยทั้งปีอยู่ที่ 1,351 มิลลิเมตร โดยเดือนกันยายนเป็นเดือนที่ฝนตกชุกที่สุด อุณหภูมิสูงสุดเฉลี่ยจะอยู่ในเดือนสิงหาคมที่ประมาณ 26.6 °C และต่ำสุดในเดือนมกราคมที่ประมาณ 3.6 °C
ประชากร
ตามข้อมูลการสำรวจสำมะโนประชากรของญี่ปุ่น จำนวนประชากรของฮิงาชิมัตสึยามะ เริ่มคงที่หลังจากที่เพิ่มขึ้นมาเป็นเวลานาน
การเมืองการปกครอง
ฮิงาชิมัตสึยามะมีการปกครองรูปแบบนายกเทศมนตรี–สภา โดยมีนายกเทศมนตรีที่มาจากการเลือกตั้งโดยตรง และสภานครซึ่งเป็นสภาเดี่ยวที่มีสมาชิก 21 คน ในแง่ของการเมืองระดับจังหวัด นครฮิงาชิมัตสึยามะ รวมกับเมืองคาวาชิมะและเมืองโยชิมิ ประกอบกันเป็นพื้นที่ที่ให้สมาชิกสภาจังหวัดไซตามะจำนวน 2 คน ในแง่ของการเมืองระดับชาติ นครฮิงาชิมัตสึยามะเป็นส่วนหนึ่งของเขตเลือกตั้งไซตามะที่ 11 ในการเลือกตั้งสภาผู้แทนราษฎรของสภานิติบัญญัติแห่งชาติ
เศรษฐกิจ
เศรษฐกิจดั้งเดิมของฮิงาชิมัตสึยามะส่วนใหญ่เป็นการปลูกหม่อนเลี้ยงไหมและการทอผ้าไหม ในปัจจุบันฮิงาชิมัตสึยามะมีสวนอุตสาหกรรมหลายแห่งที่มีทั้งอุตสาหกรรมการผลิตเบาและอุตสาหกรรมขนาดกลาง และเนื่องด้วยที่ตั้งทางภูมิศาสตร์ของฮิงาชิมัตสึยามะ ทำให้เมืองนี้เป็นชานเมืองที่อยู่อาศัยสำหรับผู้ที่ทำงานในเมืองใหญ่ใกล้เคียง
โรงเรียนประถมและมัธยม
ฮิงาชิมัตสึยามะมีโรงเรียนที่สังกัดเทศบาลนคร ได้แก่ โรงเรียนประถม 11 แห่ง และโรงเรียนมัธยมต้น 5 แห่ง โรงเรียนที่สังกัดคณะกรรมการการศึกษาจังหวัดไซตามะ ได้แก่ โรงเรียนมัธยมปลาย 2 แห่ง โรงเรียนเอกชน ได้แก่ โรงเรียนมัธยมต้นเอกชน 1 แห่ง และโรงเรียนมัธยมปลายเอกชน 1 แห่ง นอกจากนี้ ทางจังหวัดไซตามะยังได้เปิดโรงเรียนการศึกษาพิเศษ 1 แห่งที่ฮิงาชิมัตสึยามะสำหรับผู้พิการอีกด้วย
การสำรวจโลมาน้ำจืดแยงซี พ.ศ. 2549
'''การสำรวจโลมาน้ำจืดแยงซี พ.ศ. 2549''' (长江淡水豚类考察) เป็นการสำรวจค้นหานานหกสัปดาห์ระหว่างเดือนพฤศจิกายนและธันวาคม พ.ศ. 2549 ในเมืองอู่ฮั่น ทางตอนกลางของประเทศจีน โดยมีจุดประสงค์ที่จะค้นหาหลักฐานต่อเนื่องซึ่งระบุการมีอยู่ของโลมาแม่น้ำแยงซีเกียงซึ่งใกล้สูญพันธุ์ การสำรวจดังกล่าวอยู่ภายใต้การกำกับของสถาบันชลชีววิทยาในอู่ฮั่นและมูลนิธิสัญชาติสวิส baiji.org และมีชื่อเสียงที่การสำรวจสิ้นสุดลงโดยไม่พบเห็นโลมาแม่น้ำแยงซีเกียงแม้แต่ตัวเดียว จึงประกาศว่าสปีชีส์ดังกล่าวได้สูญพันธุ์ไปแล้ว
การสำรวจ
นักวิทยาศาสตร์ได้เดินทางไปพร้อมกับเรือวิจัยสองลำเป็นระยะทางเกือบ 3,500 กิโลเมตรจากอี๋ชางไปยังเขื่อนสามผา ก่อนจะมุ่งหน้าต่อไปยังเซี่ยงไฮ้และสามเหลี่ยมปากแม่น้ำแยงซี ก่อนจะเดินทางกลับโดยใช้เส้นทางเดิม พวกเขาได้ใช้อุปกรณ์การสังเกตสมรรถภาพสูง และไมโครโฟนใต้น้ำในความพยายามที่จะค้นหาโลมาสักตัว
หัวหน้ามูลนิธิ baiji.com และผู้ร่วมให้การสนับสนุนโครงการ ออกัส ฟลูเกอร์ ได้รายงานว่า "มีความเป็นไปได้ที่ว่าเราจะพลาดโลมาไปสักตัวสองตัว" อย่างไรก็ตาม ถึงแม้ว่าโลมาจะยังมีชีวิตอยู่จำนวนน้อยจริง ก็แทบจะเป็นไปไม่ได้ที่พวกมันจะมีชีวิตรอดได้ในระยะยาว "มันเป็นโศกนาฏกรรม เป็นความสูญเสีย ไม่ใช่เพียงสำหรับจีนเท่านั้น แต่เป็นของโลกทั้งใบ"
อย่างไรก็ตาม ยังมีความหวังสำหรับสปีชีส์ดังกล่าว วาง ลีมิน ผู้อำนวยการกองทุนสัตว์ป่าโลกสำนักงานอู่ฮั่น ได้กล่าวว่า "ข้อเท็จจจริงที่ว่าคณะสำรวจไม่พบโลมาแม่น้ำแยงซีเกียงเลยแม้แต่ตัวเดียวระหว่างการสำรวจคราวนี้ไม่จำเป็นจะต้องหมายความว่าสปีชีส์ดังกล่าวสูญพันธุ์หรือแม้แต่ 'สูญพันธุ์ชะงัด' เนื่องจากการสำรวจกินระยะทางค่อนข้างไกลและใช้เวลาสำรวจน้อยเกินไป ... อย่างไรก็ตาม เราเป็นกังวลอย่างมาก แม่น้ำแยงซีได้ถูกลดคุณภาพลงอย่างมาก และเราพบโลมาหัวบาตรหลังเรียบลดน้อยลงกว่าในอดีตมาก"
รายงาน
รายงานการสำรวจได้รับการตีพิมพ์ออนไลน์ทางวารสารไบโอโลจีเล็ทเทอรส์เมื่อวันที่ 7 สิงหาคม พ.ศ. 2550 ซึ่งผู้เขียนได้ระบุว่า: "เราไม่มีทางเลือกนอกจากสรุปว่าไป๋จีมีแนวโน้มว่าจะสูญพันธุ์ไปแล้ว โดยมีความเป็นไปได้ว่าเป็นผลมาจากการประมงท้องถิ่น แม้ว่ามันจะไม่ใช่ปลาเป้าหมายแต่ติดมากับเครื่องมือประมงก็ตาม ..."
จิ่ง ปั๋วหราน
จิ่ง ป๋อหราน (, Jing Boran; เกิด 19 เมษายน ค.ศ. 1989) หรือ Bobo Jing เป็นนักแสดงและนักร้องชาวจีนที่ได้รับความนิยมหลังจากกลายเป็นผู้ชนะเลิศในการประกวดความสามารถ "มายฮีโร่" ประจำปี พ.ศ. 2550 เขาได้ก่อตั้งวงบอยแบนด์ชื่อ โบโบร่วมกับผู้ชนะอันดับสาม ฝู ซินโบ ตั้งแต่ปี ค.ศ. 2008 จิ่งได้ปรากฏตัวในภาพยนตร์และโทรทัศน์หลายเรื่อง เขาเป็นที่รู้จักจากบทบาทนำในภาพยนตร์จีนเรื่อง มอนสเตอร์ฮันต์ (2015), ไทม์ไรเดอร์ (2016), อัสแอนด์เธม (2018) และ เดอะชาโดว์เพลย์ (2019)
ทางหลวงแผ่นดินหมายเลข 213
ทางหลวงแผ่นดินหมายเลข 213 สายมหาสารคาม–สกลนคร เป็นเส้นทางคมนาคมที่สำคัญแห่งหนึ่งโดยเชื่อมต่อตัวเมืองมหาสารคาม ตัวเมืองกาฬสินธุ์ และตัวเมืองสกลนคร เข้าด้วยกัน แต่เดิมถนนสายนี้คือ ทางหลวงสายมหาสารคาม-กาฬสินธุ์-สกลนคร ซึ่งในประกาศราชกิจจานุเบกษาสมัยจอมพล ป. พิบูลสงคราม 12 ธันวาคม 2493 ได้ขนานนามทางหลวงสายนี้ว่า ถนนถีนานนท์ เพื่อเป็นเกียรติแก่นายไสว ถีนานนท์ อดีตนายช่างกำกับแขวงการทางมหาสารคาม
รายละเอียดของเส้นทาง
ทางหลวงแผ่นดินหมายเลข 213 ประกอบด้วย 2 ช่วง ได้แก่ ช่วงแรกเริ่มต้นบนทางหลวงแผ่นดินหมายเลข 23 ในเขตเทศบาลเมืองมหาสารคาม จังหวัดมหาสารคาม ตัดผ่านทางหลวงแผ่นดินหมายเลข 208 ผ่านอำเภอกันทรวิชัย เข้าจังหวัดกาฬสินธุ์ จนถึงแยกยางตลาดในอำเภอยางตลาด ซึ่งมีทางหลวงแผ่นดินหมายเลข 12 มาบรรจบทางซ้าย จึงสิ้นสุดช่วงแรกโดยมีระยะทาง 25.788 กิโลเมตร หากขับตรงไปจะเป็นทางหลวงแผ่นดินหมายเลข 12 จนเมื่อถึงทางแยหต่างระดับวงแหวนลำพาน จะแยกจากจากทางหลวงแผ่นดินหมายเลข 12 ไปทางซ้าย โดยได้รับการกำหนดหมายเลขใหม่เป็นทางหลวงแผ่นดินหมายเลข 299 และมีเส้นทางผ่านตัวเมืองกาฬสินธุ์ จนเมื่อถึงแยกสมเด็จในอำเภอสมเด็จ ทางหลวงแผ่นดินหมายเลข 299 จะมีเส้นทางแยกออกไปทางขวา ซึ่งหากตรงไปจะเป็นจุดเริ่มต้นทางหลวงแผ่นดินหมายเลข 213 ในช่วงที่สอง โดยมีเส้นทางผ่านอำเภอสมเด็จ ก่อนที่จะเข้าเขตจังหวัดสกลนคร ผ่านอำเภอภูพาน ผ่านอำเภอกุดบาก จนสิ้นสุดบนทางหลวงแผ่นดินหมายเลข 241 อำเภอเมืองสกลนคร ระยะทางช่วงที่สอง 82.503 กิโลเมตร รวมระยะทางทั้งสองช่วง 112.781 กิโลเมตร
ทางหลวงแผ่นดินหมายเลข 213 เป็นถนนขนาด 4 ช่องจราจรตั้งแต่อำเภอเมืองมหาสารคามถึงเชิงเขาภูพาน อำเภอสมเด็จ จังหวัดกาฬสินธุ์ และ 2 - 4 ช่องจราจรจนถึงอำเภอเมืองสกลนคร
พัก จี-ซ็อง (นักร้อง)
พัก จี-ซ็อง (박지성; Park Ji-Sung หรือ แอนดี พัก ; เกิด 5 กุมภาพันธ์ ค.ศ. 2002) หรือรู้จักกันในชื่อ Jisung (지성) เป็นนักร้อง นักเต้น และนักแสดงชาวเกาหลีใต้ เขาเกิดที่โซล, ประเทศเกาหลีใต้ จีซ็องเป็นสมาชิกของกลุ่มบอยแบนด์เคป๊อป เอ็นซีที ซึ่งเขาทำหน้าที่เป็นนักเต้นหลัก และในยูนิตย่อย เอ็นซีทีดรีม และหน่วยย่อยแบบหมุนเวียนสมาชิกชื่อ NCT U
จีซ็องยังทำงานเป็นนักแสดงเด็กและปรากฏตัวในละครโทรทัศน์ ภาพยนตร์ และโฆษณาต่าง ๆ ด้วย
อัลฟอนโซ เดวีส์
อัลฟอนโซ บอยล์ เดวีส์ (Alphonso Boyle Davies; เกิดวันที่ 2 พฤศจิกายน ค.ศ. 2000) เป็นนักฟุตบอลอาชีพชาวแคนาดาที่เล่นในตำแหน่งแบ็กซ้ายหรือปีกให้กับไบเอิร์นมิวนิกในบุนเดิสลีกาและทีมชาติแคนาดา
เดวีส์เป็นผู้เล่นคนแรกที่เกิดในคริสตทศวรรษ 2000 ที่ได้ลงเล่นในเมเจอร์ลีกซอกเกอร์ เขาย้ายจากแวนคูเวอร์ไวต์แคปส์ไปยังไบเอิร์นมิวนิกในเดือนมกราคม ค.ศ. 2019 แบบไม่มีค่าตัว และเซ็นสัญญาจนถึง ค.ศ. 2023 เขาได้รับรางวัลผู้เล่นหน้าใหม่ยอดเยี่ยมประจำบุนเดิสลีกา ฤดูกาล 2019–20
ในเดือนมิถุนายน ค.ศ. 2017 เขากลายเป็นผู้เล่นอายุน้อยที่สุดที่ได้ลงเล่นให้กับทีมชาติแคนาดา เขาทำสองประตูในนัดที่พบกับเฟรนช์เกียนาในคอนคาแคฟโกลด์คัพปี 2017 ทำให้เขากลายเป็นผู้เล่นอายุน้อยที่สุดที่ทำประตูให้กับทีมชาติแคนาดา ผู้เล่นอายุน้อยที่สุดที่ทำประตูในคอนคาแคฟโกลด์คัพ และผู้เล่นคนแรกที่เกิดในคริสตทศวรรษ 2000 ที่ทำประตูในรายการแข่งขันหลักระดับทวีป
ชีวิตช่วงต้น
เดวีส์เกิดที่ค่ายลี้ภัยบูดูบูรามในประเทศกานา บิดามารดาเป็นชาวไลบีเรีย เดิมที เดเบ เดวีส์ (บิดา) และวิกตอเรีย เดวีส์ (มารดา) เคยอาศัยในมอนโรเวีย เมืองหลวงของประเทศไลบีเรีย ต่อมาได้ลี้ภัยในช่วงสงครามกลางเมืองไลบีเรียครั้งที่สองพร้อมกับชาวไลบีเรียอีก 450,000 คน เมื่ออัลฟอนโซอายุได้ 5 ขวบ ครอบครัวของเขาได้ย้ายไปอาศัยที่เอ็ดมันตันในประเทศแคนาดา ในวันที่ 6 มิถุนายน ค.ศ. 2017 เขาได้รับสัญชาติแคนาดา เขามีพี่น้องทั้งหมด 6 คน โดยเขาเป็นบุตรลำดับที่ 4
เดวีส์เข้าศึกษาที่โรงเรียนมัธยมต้นเซนต์นิโคลัสคาทอลิกในเขตโรงเรียนคาทอลิกเอ็ดมันตัน เพื่อนร่วมทีมฟุตบอลโรงเรียนของเขา ออเนสฟอร์ ฮามิส กล่าวว่า "ฟุตบอลเป็นสิ่งที่เขาต้องการ แต่ภาษานั้นยังคงเป็นปัญหา" เพื่อนร่วมชมรมละครชาวแคนาดาที่อพยพมาจากไลบีเรียและเป็นเพื่อนสนิทกับเขา เชอร์นอ ฟานบูลเล กล่าวว่า เขาพูดภาษาอังกฤษแบบไลบีเรีย
เยาวชน
ในช่วงวัยเด็กที่เอ็ดมันตัน เดวีส์เริ่มเล่นฟุตบอลกับฟรีฟุตตี ลีกฟุตบอลหลังเลิกเรียนสำหรับนักเรียนประถมในเมืองที่ไม่สามารถลงทะเบียนค่าใช้จ่ายและอุปกรณ์ หลังจากที่เล่นให้กับเอ็ดมันตันอินเตอร์เนชันนัลส์และเอ็ดมันตันสไตรเกอส์ เดวีส์ในวัย 14 ปี ย้ายไปไวต์แคปส์เรสซิเดนซีเมื่อ ค.ศ. 2015
ไวต์แคปส์ 2
หลังจากที่ย้ายร่วมแวนคูเวอร์ไวต์แคปส์ในช่วงก่อนเปิดฤดูกาล 2016 เขาได้เซ็นสัญญากับทีมสำรองในยูไนเต็ดซอกเกอร์ลีกเมื่อวันที่ 23 กุมภาพันธ์ ค.ศ. 2016 เขากลายเป็นผู้เล่นอายุน้อยที่สุดที่เซ็นสัญญาในยูไนเต็ดซอกเกอร์ลีก ด้วยวัยเพียง 15 ปี 3 เดือน เดวีส์ลงเล่นระดับอาชีพครั้งแรกในเดือนเมษายน ค.ศ. 2016 ด้วยวัยเพียง 15 ปี 5 เดือน ในวันที่ 15 พฤษภาคม ค.ศ. 2016 เขาทำประตูแรกในระดับอาชีพ ทำให้เขากลายเป็นผู้เล่นอายุน้อยที่สุดที่ทำประตูในยูไนเต็ดซอกเกอร์ลีก ด้วยวัยเพียง 15 ปี 6 เดือน สำหรับในฤดูกาล 2016 เขาทำสองประตูจากการลงเล่น 11 นัดในยูไนเต็ดซอกเกอร์ลีก
แวนคูเวอร์ไวต์แคปส์
เดวีส์มีชื่อในทีมไวต์แคปส์สำหรับการแข่งขันคะเนเดียนแชมเปียนชิปฤดูกาล 2016 โดยมีสัญญาระยะสั้น วันที่ 1 มิถุนายน ค.ศ. 2016 เขาลงเล่นนัดแรกให้กับทีมชุดใหญ่ในเลกแรกของแชมเปียนชิปนัดที่พบกับออตตาวาฟิวรี และได้ลงเล่นในเลกที่สองที่แวนคูเวอร์
วันที่ 15 กรกฎาคม ค.ศ. 2016 เดวีส์เซ็นสัญญากับทีมชุดใหญ่จนถึงปี 2018 โดยมีตัวเลือกในการขยายสัญญาจนถึงฤดูกาล 2019 และ 2020 ณ เวลาที่เซ็นสัญญา เขากลายเป็นผู้เล่นอายุน้อยที่สุดที่อยู่ในเมเจอร์ลีกซอกเกอร์ในตอนนั้น และเป็นผู้เล่นอายุน้อยที่สุดอันดับที่สามที่เซ็นสัญญาในเมเจอร์ลีกซอกเกอร์ เดวีส์ลงเล่นนัดแรกในเมเจอร์ลีกซอกเกอร์เมื่อวันที่ 16 กรกฎาคม ค.ศ. 2016 ทำให้เขากลายเป็นผู้เล่นอายุน้อยที่สุดอันดับที่สองที่ลงเล่นในเมเจอร์ลีกซอกเกอร์ รองจากเฟรดดี อาดู ในเดือนกันยายน ค.ศ. 2016 เขาทำประตูแรกให้กับทีมชุดใหญ่ในคอนคาแคฟแชมเปียนส์ลีก ฤดูกาล 2016–17 นัดที่พบกับสปอร์ติงแคนซัสซิตี เขายิงประตูในช่วงทดเวลาช่วยให้ทีมผ่านเข้าสู่รอบแพ้คัดออก และในเดือนเดียวกันนี้เอง เขากลายเป็นผู้เล่นอายุน้อยที่สุดอันดับที่สองที่ลงเล่นเป็นตัวจริงในเมเจอร์ลีกซอกเกอร์ ในนัดที่พบกับโคโลราโดแรปิดส์ วันที่ 2 ตุลาคม ค.ศ. 2016 เขายิงลูกโทษในนัดที่พบกับซีแอตเทิลซาวเดอส์ ระหว่างฤดูกาล 2016 เดวีส์ลงเล่นในเมเจอร์ลีกซอกเกอร์ 8 นัด คะเนเดียนแชมเปียนชิป 4 นัด และคอนคาแคฟแชมเปียนส์ลีก 3 นัด
หลังจากที่ทำผลงานน่าประทับใจในเมเจอร์ลีกซอกเกอร์ เดวีส์ได้รับความสนใจจากสโมสรยุโรปหลายแห่ง ซึ่งรวมถึง แมนเชสเตอร์ยูไนเต็ด เชลซี และลิเวอร์พูล เขามีชื่อติดหนึ่งใน 60 ผู้เล่นดาวรุ่งที่ดีที่สุดในโลกประจำปี 2017 ในนัดเปิดสนามฤดูกาล 2018 เขาทำประตูและแอสซิสต์ให้เคย์ คามารา ทำประตูในการพบกับมอนทรีออลอิมแพ็ค วันที่ 10 มิถุนายน ค.ศ. 2018 เขาทำหนึ่งประตูและสามแอสซิสต์ในนัดที่เอาชนะออร์แลนโดซิตี 5–2 และทำสองประตูและสองแอสซิสต์ในนัดที่เอาชนะมินเนโซตายูไนเต็ด 4–2 ในวันที่ 29 กรกฎาคม
วันที่ 29 มิถุนายน ค.ศ. 2018 เดวีส์มีชื่อติดทีมรวมดาราเมเจอร์ลีกซอกเกอร์ในเกมออลสตาร์ 2018 เมื่อวันที่ 1 สิงหาคม ในนัดที่พบกับยูเวนตุส เขาได้ลงเล่นในนัดนั้น ซึ่งสุดท้ายแล้วทีมรวมดาราพ่ายแพ้ในการยิงลูกโทษ 3–5 หลังจากที่เสมอในเวลา 1–1 เดวีส์ได้รับรางวัลผู้เล่นยอดเยี่ยมแห่งปีของสโมสรเมื่อวันที่ 24 ตุลาคม และยังได้รับรางวัลประตูยอดเยี่ยมแห่งปีของสโมสรด้วย ในนัดสุดท้ายที่เขาลงเล่นให้กับแวนคูเวอร์เมื่อวันที่ 28 ตุลาคม เขาทำสองประตูช่วยให้ทีมเอาชนะพอร์ตแลนด์ทิมเบอส์ไปได้ 2–1
ไบเอิร์นมิวนิก
วันที่ 25 กรกฎาคม ค.ศ. 2018 แวนคูเวอร์ประกาศว่าไบเอิร์นมิวนิกในบุนเดิสลีกา บรรลุข้อตกลงในการคว้าตัวเดวีส์ด้วยค่าตัวหลายล้านดอลลาร์ อย่างไรก็ตาม เขาจะยังลงเล่นให้กับแวนคูเวอร์ในฤดูกาล 2018 ก่อนที่จะย้ายไปไบเอิร์นในเดือนมกราคม ค.ศ. 2019 ค่าตัวในการย้ายอยู่ที่ 13.5 ล้านดอลลาร์สหรัฐ พร้อมโบนัสในการเพิ่มค่าตัวเป็น 22 ล้านดอลลาร์สหรัฐ นับเป็นผู้เล่นที่มีค่าตัวสูงที่สุดที่ย้ายออกจากเมเจอร์ลีกซอกเกอร์ แต่สถิตินี้ก็ถูกทำลายโดยมิเกล อัลมิรอน ที่ย้ายไปนิวคาสเซิลยูไนเต็ด เดวีส์ลงฝึกซ้อมกับไบเอิร์นครั้งแรกเมื่อวันที่ 21 พฤศจิกายน ค.ศ. 2018 และได้ลงเล่นนัดแรกเมื่อวันที่ 12 มกราคม ค.ศ. 2019 ในเทเลกอมคัพนัดชิงชนะเลิศที่พบกับโบรุสซีอาเมินเชินกลัทบัค ซึ่งไบเอิร์นสามารถเอาชนะการยิงลูกโทษหลังจากที่เสมอในเวลาแบบไม่มีประตู เดวีส์ลงเล่นนัดแรกในบุนเดิสลีกาเมื่อวันที่ 27 มกราคม ในนัดที่พบกับเฟาเอ็ฟเบ ชตุทท์การ์ท โดยเขาลงเล่นเป็นตัวสำรองแทนที่กีงส์แล กอมาน ช่วยให้ทีมเอาชนะไปได้ 3–1 เขาทำประตูแรกให้กับไบเอิร์นในวันที่ 17 มีนาคม โดยเป็นประตูสุดท้ายในนัดที่เอาชนะไมนทซ์ 05 6–0 ทำให้เขา ด้วยวัยเพียง 18 ปี 4 เดือน 15 วัน กลายเป็นผู้เล่นที่อายุน้อยที่สุดที่ทำประตูให้ไบเอิร์น นับตั้งแต่ที่ Roque Santa Cruz เคยทำไว้เมื่อ 20 ปีที่แล้ว เขายังเป็นผู้เล่นชาวแคนาดาคนแรกที่ทำประตูให้กับไบเอิร์น วันที่ 18 พฤษภาคม ค.ศ. 2019 เดวีส์ชนะเลิศบุนเดิสลีกาสมัยแรก หลังจากที่ไบเอิร์นมี 78 คะแนน เหนือโบรุสซีอาดอร์ทมุนท์ในตารางเพียง 2 คะแนนเท่านั้น สัปดาห์ถัดมา เดวีส์ชนะเลิศเดเอ็ฟเบ-โพคาลสมัยแรก หลังจากที่ไบเอิร์นเอาชนะแอร์เบ ไลพ์ซิช 3–0 ในเดเอ็ฟเบ-โพคาล 2019 รอบชิงชนะเลิศ แม้ว่าในนัดนั้นเขาจะไม่ได้ลงเล่นก็ตาม
เดวีส์ลงเล่นเป็นตัวจริงในลีกครั้งแรกกับไบเอิร์นในนัดที่ 9 ของบุนเดิสลีกา ฤดูกาล 2019–20 เขาลงเล่นครบ 90 นาที ช่วยให้ทีมเปิดบ้านเอาชนะอูนีโอนแบร์ลีนไปได้ 2–1 เขาลงเล่นนัดแรกในยูฟ่าแชมเปียนส์ลีกเมื่อวันที่ 6 พฤศจิกายน ค.ศ. 2019 ในนัดที่เอาชนะโอลิมเบียโกส 2–0 ตลอดฤดูกาล 2019–20 เดวีส์เล่นในตำแหน่งแบ็กซ้ายเพื่อเปิดโอกาสให้ดาวิด อาลาบา เล่นในตำแหน่งเซ็นเตอร์แบ็กได้ เขาได้รับคำชื่นชนจากผลงานในตำแหน่งนี้ โดยเขาอาจถือเป็นหนึ่งในแบ็กซ้ายที่ดีที่สุดในโลกเลยก็ได้ วันที่ 25 กุมภาพันธ์ ค.ศ. 2020 เดวีส์มีส่วนช่วยให้รอแบร์ต แลวันดอฟสกี ทำประตูในนัดที่บุกชนะเชลซี 3–0 ในเลกแรกของรอบ 16 ทีมสุดท้ายในแชมเปียนส์ลีก ผลงานของเขาในนัดนั้นได้รับคำชื่นชมผ่านสื่อต่าง ๆ นักวิจารณ์ฟุตบอล แกรี ไลน์เกอร์ ชมว่าเดวีส์เล่นฟุตบอลได้ "อย่างสวยงาม" ในขณะที่อดีตนักฟุตบอลชายทีมชาติสหรัฐ สจวต โฮลเดน กล่าวว่า เขาเป็น "แบ้กซ้ายระดับโลก"
เดือนเมษายน ค.ศ. 2020 ไบเอิร์นมิวนิกกับเดวีส์ ตกลงในขยายสัญญาจนถึงปี 2025 โดยสัญญานี้สามารถขยายเพิ่มได้อีกสองปี
เมื่อบุนเดิสลีกากลับมาแข่งขันใหม่ หลังจากที่หยุดพักไปเนื่องจากการระบาดทั่วของไวรัสโคโรนา เดวีส์ได้ลงเล่นเป็นตัวจริงในนัดที่พบกับไอน์ทรัคท์ฟรังค์ฟวร์ทและโบรุสซีอาดอร์ทมุนท์ เขาทำประตูและแอสซิสต์ในนัดที่พบกับฟรังค์ฟวร์ท และหยุดเกมรุกของอาลิง โฮลัน กองหน้าของดอร์ทมุนท์ที่วิ่งด้วยความเร็ว 35.3 กิโลเมตรต่อชั่วโมง วันที่ 16 เมษายน ค.ศ. 2020 เดวีส์ลงเล่นให้กับไบเอิร์นในนัดที่เอาชนะแวร์เดอร์เบรเมิน 1–0 ช่วยให้ไบเอิร์นชนะเลิศบุนเดิสลีกาเป็นสมัยที่ 8 ติดต่อกัน แม้ว่านัดนั้นเขาจะถูกไล่ออกจากสนามด้วยใบเหลืองที่สองในนาทีที่ 79 แต่ก่อนหน้านั้น เขาทำสถิติวิ่งเร็วที่สุดในลีกด้วยความเร็ว 36.51 กิโลเมตรต่อชั่วโมง เขาได้รับรางวัลผู้เล่นหน้าใหม่ยอดเยี่ยมของลีกประจำฤดูกาล 2019–20 วันที่ 14 สิงหาคม ค.ศ. 2020 เดวีส์ที่ลงเล่นในตำแหน่งแบ็กซ้าย แอสซิสต์ให้โยชัว คิมมิช ทำประตูในนัดที่พบกับบาร์เซโลนาในรอบก่อนรองชนะเลิศแชมเปียนส์ลีก ซึ่งสุดท้ายแล้วไบเอิร์นเอาชนะไปได้ถึง 8–2 ในวันที่ 23 สิงหาคม ค.ศ. 2020 เขาลงเล่นเป็นตัวจริงในยูฟ่าแชมเปียนส์ลีก นัดชิงชนะเลิศ ที่พบกับปารีแซ็ง-แฌร์แม็ง ซึ่งสุดท้ายแล้ว ไบเอิร์นเอาชนะไปได้ 1–0 และคว้าทริปเปิลแชมป์ ทำให้เดวีส์กลายเป็นผู้เล่นชาวแคนาดาคนแรกที่ชนะเลิศแชมเปียนส์ลีก
ชุดเยาวชน
แม้ว่าจะเป็นชาวไลบีเรียโดยกำเนิด เดวีส์ถูกเรียกติดค่ายทีมชาติแคนาดารุ่นอายุไม่เกิน 15 และ 18 ปีใน ค.ศ. 2014 และ 2015 ตามลำดับ ในวันที่ 17 มีนาคม ค.ศ. 2016 เขาถูกเรียกติดทีมชาติแคนาดารุ่นอายุไม่เกิน 20 ในนัดกระชับมิตรที่จะพบกับอังกฤษ ในเดือนพฤศจิกายน ค.ศ. 2016 เดวีส์ถูกเรียกทีมชาติแคนาดารุ่นอายุไม่เกิน 17 ปี ซึ่งเขาสามารถทำสองประตูใส่จาเมกาได้ เขาได้รับรางวัลผู้เล่นชายแคนาดายอดเยี่ยมรุ่นอายุไม่เกิน 17 ปีแห่งปี 2016 หลังจากที่ทำผลงานอันยอดเยี่ยมในนัดกระชับมิตร ในเดือนมีนาคม ค.ศ. 2017 เดวีส์สัมภาษณ์ว่า เขาอยากเป็นตัวแทนของแคนาดาซึ่งเป็นหนึ่งในความฝันของเขา ในปีเดียวกันนี้เอง เขาได้รางวัลผู้เล่นชายแคนาดายอดเยี่ยมรุ่นอายุไม่เกิน 17 ปีเป็นครั้งที่สอง หลังจากที่ทำผลงานอันยอดเยี่ยมกับทีมชุดใหญ่
ชุดใหญ่
เนื่องจากเดวีส์เกิดที่กาบองและมีสัญชาติไลบีเรีย เขาจึงมีสิทธิ์เลือกเล่นให้กับทั้งทีมชาติกานาและทีมชาติไลบีเรีย อย่างไรก็ตาม วันที่ 6 มิถุนายน ค.ศ. 2017 เดวีส์ได้รับสัญชาติแคนาดา เขาจึงมีสิทธิ์ที่จะเลือกเล่นให้กับทีมชาติแคนาดาด้วยเช่นกัน ในวันเดียวกันนั้นเอง เขามีชื่อติดทีมชาติชุดใหญ่ในนัดกระชับมิตรที่จะพบกับกือราเซา นอกจากนี้ ยังมีชื่อติดทีมชาติชุดเบื้องต้น 40 คนสำหรับแข่งขันคอนคาแคฟโกลด์คัพ 2017 เมื่อเดวีส์ลงเล่นในนัดกระชับมิตรที่พบกับกือราเซา เขาได้กลายเป็นผู้เล่นอายุน้อยที่สุดที่ได้ลงเล่นให้กับทีมชาติด้วยวัยเพียง 16 ปี วันที่ 27 มิถุนายน เขามีชื่อติดทีมชุด 23 คนสุดท้ายสำหรับการแข่งขันโกลด์คัพ 2017 นัดแรกของแคนาดาในรายการแข่งขัน เดวีส์ทำสองประตูช่วยให้ทีมเอาชนะเฟรนช์เกียนา 4–2 เขาจึงกลายเป็นผู้เล่นอายุน้อยที่สุดที่ทำประตูในโกลด์คัพ ต่อมาในนัดที่สอง เขาทำประตูใส่คอสตาริกา ช่วยให้ทีมเสมอ 1–1 เขาได้รับรางวัลรองเท้าทองคำจากการเป็นผู้ทำประตูสูงสุดประจำรายการ ได้รับรางวัลผู้เล่นดาวรุ่งยอดเยี่ยมประจำรายการ และติดทีมยอดเยี่ยมประจำรายการด้วย
วันที่ 30 พฤษภาคม ค.ศ. 2019 เดวีส์มีชื่อติดทีมชาติสำหรับการแข่งขันโกลด์คัพ 2019 ต่อมาในคอนคาแคฟเนชันส์ลีก 2019–20 ลีกเอ เขาได้ลงเล่นทั้งสองนัดที่พบกับคิวบาในวันที่ 7 และ 10 กันยายน ค.ศ. 2019 โดยในนัดที่สอง เขายิงประตูชัยช่วยให้ทีมเอาชนะไปได้ 1–0 ในเดือนตุลาคม ค.ศ. 2019 เดวีส์มีส่วนช่วยให้แคนาดาสามารถเอาชนะสหรัฐได้เป็นครั้งแรกในรอบ 34 โดยเขาเป็นผู้ทำประตูแรกในนัดนั้น ช่วยให้ทีมเอาชนะไปได้ 2–0 ในเนชันส์ลีก
รูปแบบการเล่น
แม้ว่าเดวีส์จะเล่นในตำแหน่งฟูลแบ็กฝั่งซ้ายเป็นหลัก แต่เขาก็สามารถเล่นในตำแหน่งวิงส์แบ็ก กองกลางฝั่งซ้าย หรือปีกได้ เนื่องจากเขาสามารถเลี้ยงลูก สร้างสรรค์เกม ตัดเกม และวิ่งได้อย่างไม่เหน็ดเหนื่อย เขาเป็นผู้เล่นดาวรุ่งที่น่าจับตามองมากคนหนึ่งจากสื่อ
ชีวิตส่วนตัว
เขาคบหาดูใจกับจอร์ดีน ฮุยตีมา นักฟุตบอลหญิงในตำแหน่งกองหน้าของปารีแซ็ง-แฌร์แม็ง มาตั้งแต่เดือนกันยายน ค.ศ. 2017 ในเดือนกันยายน ค.ศ. 2019 เขาเข้าค่ายฝึกซ้อมของไบเอิร์นช้าและถูกปรับ 20,000 ยูโรเนื่องจากเขาไปเยี่ยมเธอที่ปารีส และในเดือนมิถุนายน ค.ศ. 2020 สื่อฝรั่งเศสระแวงว่าเดวีส์อาจสนใจที่จะได้ฮุยตีมาเซ็นสัญญากับทีมหญิงของไบเอิร์น
สโมสร
หมายเหตุ
ไบเอิร์นมิวนิก
ซิมโบสปอนไดลัส
ซิมโบสปอนไดลัส (Cymbospondylus) อยู่ในยุคไทรแอสซิก (248 - 206 ล้านปีก่อน) เป็นยุคที่ไดโนเสาร์บนผืนแผ่นดินกำลังวิวัฒนาการอยู่แต่ไดโนเสาร์ในยุคนี้ยังมีขนาดเล็กเมื่อเปรียบเทียบกับไดโนเสาร์ในยุคจูแรสซิก และเช่นเดียวกับยุคออร์โดวิเชียน ท้องทะเลในยุคไทรแอสสิกเต็มไปด้วยสัตว์ทะเลและนักล่า นักล่าที่รู้จักกันดีคือ สัตว์เลื้อยคลานอย่างเช่น กิ้งก่า นอโธซอร์ แต่นักล่าที่ร้ายที่สุดในยุคนี้ก็คือ ซิมโบสปอนไดลัส สัตว์ทะเลลำตัวยาว 10 เมตร รูปร่างคล้ายปลาโลมา แต่ไม่มีกระโดงและหางยาว ปลายหางคล้ายหางของปลาไหลทะเล
ลอบเนีย
ลอบเนีย (Ло́бня) เป็นเมืองในแคว้นมอสโก, รัสเซีย ตั้งอยู่ห่างจากมอสโกไปทางตะวันตกเฉียงเหนือ30 km ประชากร:   30,000 (1970).
เอ็กโตเจเนซิส
ตัวอ่อนของมนุษย์และทารกในครรภ์
เอ็กโตเจเนซิสของตัวอ่อนของมนุษย์และของตัวอ่อนในครรภ์ต้องอาศัยมดลูกเทียม (artificial uterus) มดลูกเทียมจะต้องมีการจัดทำโดยสารอาหารและออกซิเจนจากแหล่งกำเนิดบางอย่างเพื่อที่จะบำรุงเลี้ยงรักษาตัวอ่อนในครรภ์เช่นเดียวกับการกำจัดวัสดุที่เป็นของเสียออกไป มีแนวโน้มที่จะมีความจำเป็นในการเชื่อมต่อระหว่าง เช่น ผู้ที่เป็นแหล่งกำเนิด, การเติมเต็มฟังก์ชันการทำงานนี้ของรก (placenta) มดลูกเทียมเป็นอวัยวะทดแทน, สามารถนำมาใช้เพื่อให้ความช่วยเหลือแก่ผู้หญิงที่เกิดความเสียหายของมดลูก, เป็นโรค หรือ ถูกตัดมดลูกออก เพื่อประโยชน์ของทารกในครรภ์ในระยะของการตั้งตรรภ์
รายชื่อรองนายกรัฐมนตรีไทย
รองนายกรัฐมนตรีไทย มีหน้าที่ในการปฏิบัติราชการแทนนายกรัฐมนตรี ในการกำกับการราชการของกระทรวง หรือ ทบวงหนึ่งหรือหลายกระทรวงหรือทบวง ตามที่นายกรัฐมนตรีมอบหมาย รวมทั้งเป็นผู้รักษาราชการแทนนายกรัฐมนตรี ในกรณีที่นายกรัฐมนตรีไม่อาจปฏิบัติราชการได้ โดยเป็นไปตามกฎหมายว่าด้วยระเบียบบริหารราชการแผ่นดินและกฎหมายว่าด้วยระเบียบข้าราชการการเมือง โดยไม่ได้มีอำนาจที่แท้จริงตามกฎหมาย
รองนายกรัฐมนตรีที่ยังมีชีวิตอยู่
ปัจจุบันมีอดีตรองนายกรัฐมนตรีที่ยังมีชีวิตอยู่ ดังนี้
ธงชาติไนเจอร์
ธงชาติไนเจอร์ เป็นธงสามสีรูปสี่เหลี่ยมผืนผ้า พื้นธงแบ่งเป็น 3 แถบตามแนวนอน แต่ละแถบนั้นกว้างเท่ากัน โดยแถบบนมีสีส้ม แถบกลางเป็นสีขาว และแถบล่างคือสีเขียว กลางแถบสีขาวเป็นดวงกลมสีส้ม ลักษณะของธงนี้ได้รับอิทธิพลจากธงชาติฝรั่งเศส ซึ่งเป็นชาติเจ้าอาณานิคมเดิม เช่นเดียวกับธงของหลายประเทศที่เคยเป็นเมืองขึ้นของฝรั่งเศส
ก่อนหน้าที่ประเทศไนเจอร์จะประกาศเอกราชจากดินแดนแอฟริกาตะวันตกของฝรั่งเศส ได้มีการออกแบบธงชาติไนเจอร์ขึ้นในปี พ.ศ. 2501 และได้รับการรับรองจากรัฐสภาดินแดนอาณานิคมไนเจอร์เมื่อวันที่ 23 พฤศจิกายน พ.ศ. 2502 อันเป็นเวลาก่อนการจัดตั้งสาธารณรัฐในเครือประชาคมฝรั่งเศสเพียงไม่นาน (ตรงกับวันที่ 18 ธันวาคม ปีเดียวกัน) ธงนี้ยังคงใช้เป็นธงชาติไนเจอร์เมื่อได้รับเอกราชในปี พ.ศ. 2503 และยังคงกำหนดเป็นธงชาติตามรัฐธรรมนูญสาธารณรัฐไนเจอร์ ค.ศ. 1999 ในปี พ.ศ. 2542 โดยไม่มีการเปลี่ยนแปลงลักษณะใดๆ  ในรัฐบัญญัติของรัฐบาลสาธารณรัฐไนเจอร์ เลขที่ 59-1 ("Actes du Gouvernement de la République du Niger No, 59-1") ลงวันที่ 23 พฤศจิกายน พ.ศ. 2502 ซึ่งตีพิมพ์ในวารสารราชการสาธารณรัฐไนเจอร์ ฉบับที่ 1 (Journal Officiel de la République du Niger No. 1) วันที่ 1 มกราคม พ.ศ. 2503 ได้กำหนดลักษณะของธงชาติอย่างเป็นทางการไว้เช่นเดียวกับที่กำหนดไว้ในรัฐธรรมนูญฉบับ ค.ศ. 1993 และ ค.ศ. 1999 อย่างไรก็ตาม ไม่มีเอกสารราชการใดที่ระบุสัดส่วนธงและดวงกลมกลางธงชาติที่แน่นอนไว้เลย
ความหมาย
แม้ในเอกสารราชการจะไม่มีการกำหนดความหมายของธงชาติที่แน่นอนไว้ แต่ก็ปรากฏว่ามีแหล่งข้อมูลหลายแหล่งที่มีการนิยามความหมายของธงนี้ บทนิยามของธงชาติที่กล่าวไว้โดยทั่วไประบุว่า แถบสีส้มหมายถึงภูมิภาคตอนเหนือของทะเลทรายซาฮารา บางครั้งแถบสีนี้หมายถึงแนวซาเฮล (เป็นแนวทุ่งหญ้าสะวันนาที่พาดผ่านกลางทะเลทรายซาฮารา จากชายฝั่งด้านตะวันออกถึงด้านตะวันตกของทวีปแอฟริกา) แถบสีขาวหมายถึงความบริสุทธิ์ หรือในอีกความหมายหนึ่งคือแม่น้ำไนเจอร์ แถบสีเขียวหมายถึงความหวังและแผ่นดินอันอุดมสมบูรณ์ทางภาคใต้ของประเทศ  ดวงกลมสีส้มหมายถึงดวงอาทิตย์หรือเอกราชของชาติ
สัดส่วน
ในเอกสารของรัฐบาลไนเจอร์แหล่งต่างๆ ได้แสดงภาพธงชาติในสัดส่วนต่างๆ กันโดยไม่ทราบความหมาย และมีการใช้ปะปนกันอยู่เสมอ ตารางเบื้องล่างนี้แสดงธงชาติไนเจอร์สัดส่วนต่างๆ ที่พบ
Bebo
Bebo เว็บโซเชียลเน็ตเวิร์กที่เคยเป็นที่นิยมอย่างมากในอดีต (ปี 2007) แต่ไม่ได้ถูกใช้งานหลังจากที่ผู้คนเริ่มแห่กันไปฮิตใช้งานเฟสบุ๊คแทนในปีถัดมา โดยในปี 2008 เว็บไซต์ดังกล่าวได้รับการขายทอดส่งต่อไปยัง AOL ด้วยมูลค่ากว่า 850ล้านเหรียญฯ ซึ่งถือเป็นข้อตกลงที่เลวร้ายที่สุดตลอดชีวิตการทำงานของซีอีโอ Randy Falco เพราะหลังจากนั้นมา เว็บไซต์ดังกล่าวก็มียอดผู้ใช้ลดลงอย่างรวดเร็ว จนทำให้ AOL พยายามที่จะกำจัดมัน และท้ายที่สุดเจ้าของเดิมก็ซื้อกิจการกลับด้วยเงินเพียง 1ล้านเหรียญฯเท่านั้น��โดยในตอนนี้ ผู้ก่อตั้ง Michael Birch ได้ประกาศแผนการใหญ่ว่า กำลังทำงานเพื่อนำเอา Bebo กลับมาผงาดบนเครือข่ายสังคมออนไลน์อีกครั้ง โดยพวกเขากำลังพยายามปัดฝุ่นเว็บ พร้อมทำให้ Bebo โฉมใหม่ มีความแตกต่างจากของเดิม สำหรับผู้ที่สนใจใช้งาน Bebo รูปแบบใหม่ สามารถเข้าไปยังเว็บไซต์เพื่อสำรองการเข้าถึงเริ่มต้นโดยการใช้อีเมลแอดเดรสที่สามารถตรวจสอบได้จริง และสำหรับผู้ใช้ที้ต้องการรูปภาพเก่าและโพสต์ต่างๆกลับคืนมา ทางทีมงานจะมีการประกาศอีกครั้งเมื่อสามารถให้ดาวน์โหลดได้ในอีกไม่กี่เดือนข้างหน้า ที่มา TechSpot
ถนนวิภาวดีรังสิต
ถนนวิภาวดีรังสิต ซึ่งระยะทางส่วนใหญ่ของถนนมีฐานะเป็น ทางหลวงแผ่นดินหมายเลข 31 สายดินแดง–ดอนเมือง เป็นทางหลวงแผ่นดินสายรองประธานในภาคกลาง เชื่อมต่อถนนในกรุงเทพมหานครกับถนนพหลโยธินสู่ภาคกลาง, ภาคเหนือ และภาคตะวันออกเฉียงเหนือของประเทศไทย ถนนสายนี้มีลักษณะเป็นทางหลวงพิเศษหรือซูเปอร์ไฮเวย์ ซึ่งแบ่งช่องทางเดินรถเป็นทางด่วนหรือทางหลัก และทางคู่ขนาน ยกเว้นช่วงที่ผ่านหน้าท่าอากาศยานดอนเมืองจะไม่แบ่งเป็นช่องทางด่วนและทางคู่ขนานเนื่องจากมีพื้นที่จำกัดเพราะถูกขนาบด้วยท่าอากาศยานดอนเมืองและทางรถไฟสายเหนือ ปัจจุบันมีทางยกระดับอุตราภิมุข (ดอนเมืองโทลล์เวย์) เป็นทางด่วนพิเศษประเภทยกระดับเก็บค่าผ่านทางอยู่เหนือถนนวิภาวดีรังสิตด้วย เพื่อเป็นทางเลือกให้ผู้ที่ต้องการความรวดเร็วในการเดินทางมากกว่าเดิม
ประวัติ
ถนนวิภาวดีรังสิตเปิดเมื่อวันที่ 27 มิถุนายน พ.ศ. 2509 เป็นถนนในโครงการพัฒนาถนนร่วมกันระหว่างประเทศไทยกับสหรัฐ ซึ่งเป็นชุดเดียวกันกับถนนมิตรภาพ
ชื่อถนน
ถนนวิภาวดีรังสิตตั้งชื่อตามพระนามของพระเจ้าวรวงศ์เธอ พระองค์เจ้าวิภาวดีรังสิต (พระนามเดิม: หม่อมเจ้าวิภาวดี รังสิต) พระธิดาในพระราชวรวงศ์เธอ กรมหมื่นพิทยาลงกรณ์ เป็นพระราชวงศ์ฝ่ายในที่ทรงบำเพ็ญพระกรณียกิจอันเป็นประโยชน์แก่บ้านเมือง โดยพระองค์เสด็จไปทรงเยี่ยมราษฎรในเขตที่ผู้ก่อการร้ายปฏิบัติการอยู่ จนกระทั่งเฮลิคอปเตอร์ที่นั่งถูกผู้ก่อการร้ายระดมยิงจนสิ้นชีพตักษัยในวันที่ 16 กุมภาพันธ์ พ.ศ. 2520 จึงทรงพระกรุณาโปรดเกล้าฯ สถาปนาเป็นพระเจ้าวรวงศ์เธอ พระองค์เจ้าวิภาวดีรังสิต และรัฐบาลได้ขอพระราชทานพระบรมราชานุญาตเชิญพระนามมาเป็นชื่อถนนซึ่งเป็นทางหลวงแผ่นดินหมายเลข 31 ซึ่งเดิมคนทั่วไปมักเรียกว่า "ถนนซูเปอร์ไฮเวย์"
ถนนวิภาวดีรังสิตช่วงตั้งแต่แยกใต้ด่วนดินแดงถึงคลองบางซื่อเป็นเส้นแบ่งเขตการปกครองระหว่างเขตพญาไทกับเขตดินแดง และถนนวิภาวดีรังสิตช่วงตั้งแต่ถนนแจ้งวัฒนะถึงท่าอากาศยานดอนเมืองเดิมเป็นถนนท้องถิ่นมีชื่อว่า "ถนนศรีรับสุข"
เส้นทาง
เริ่มต้นตั้งแต่แยกใต้ด่วนดินแดง (จุดบรรจบถนนดินแดงและเชื่อมต่อทางพิเศษเฉลิมมหานคร (ทางด่วน 1 สายดินแดง-ท่าเรือ) ในเขตพญาไท กรุงเทพมหานคร เป็นเส้นแบ่งเขตการปกครองระหว่างเขตดินแดงกับเขตพญาไท ตัดกับถนนสุทธิสารที่ทางแยกสุทธิสาร ข้ามคลองบางซื่อเข้าสู่เขตจตุจักร ตัดกับถนนพหลโยธิน (ทางแยกลาดพร้าว โดยมีถนนลาดพร้าวมาบรรจบเป็นแยกที่ห้า) แล้วไปตัดกับถนนงามวงศ์วานหรือทางหลวงแผ่นดินหมายเลข 302 (ทางแยกบางเขน) ก่อนเข้าสู่เขตหลักสี่ ตัดกับถนนแจ้งวัฒนะหรือทางหลวงแผ่นดินหมายเลข 304 เข้าเขตดอนเมือง และออกจากเขตกรุงเทพมหานครไปสิ้นสุดโดยการไปบรรจบกับถนนพหลโยธินอีกครั้งที่ทางแยกต่างระดับอนุสรณ์สถานแห่งชาติ ในพื้นที่ตำบลคูคต อำเภอลำลูกกา จังหวัดปทุมธานี รวมระยะทางทั้งหมด 23.510 กิโลเมตร
ถนนวิภาวดีรังสิตมีวิธีการนับเลขหลักกิโลเมตรต่างจากถนนสายอื่นๆ คือ ถือจุดสิ้นสุด (จุดบรรจบถนนพหลโยธิน) เป็นที่ตั้ง โดยเริ่มต้นจากกิโลเมตรที่ 28+500 ตามหลักกิโลเมตรของถนนพหลโยธินที่ทางแยกต่างระดับอนุสรณ์สถานแห่งชาติ จังหวัดปทุมธานี แล้วจึงนับย้อนไปทางทิศใต้ จนสิ้นสุดที่ทางแยกใต้ด่วนดินแดง เขตพญาไท กรุงเทพมหานคร แต่ถนนสายนี้มีระยะทางเพียง 23.510 กิโลเมตร จึงทำให้จุดเริ่มต้นของถนนวิภาวดีรังสิตที่ทางแยกใต้ด่วนดินแดงนั้นเป็นกิโลเมตรที่ 4+990 ซึ่งตามความจริงแล้วควรจะเป็นกิโลเมตรที่ 0
ตัวกั้นระหว่างเลือดกับสมอง
ตัวกั้นระหว่างเลือดกับสมอง (Blood-brain barrier ตัวย่อ BBB) เป็นเยื่อที่เลือกให้สารบางอย่างผ่าน ซึ่งแยกระบบไหลเวียน (โลหิต) ออกจากสมองกับน้ำนอกเซลล์ (extracellular fluid) ภายในระบบประสาทกลาง (CNS) ตัวกั้นประกอบด้วยเซลล์เนื้อเยื่อบุโพรง (endothelial cell) ของผนังหลอดเลือดฝอย, ปลายส่วนยื่น (end-feet) ของแอสโทรไซต์ที่หุ้มเส้นเลือดฝอย และเพริไซต์ (pericyte) ซึ่งเป็นเซลล์หดตัวได้ (contractile cells) ที่พันรอบเซลล์เนื้อเยื่อบุโพรงและฝังอยู่ในเยื่อฐาน (basement membrane) ของเส้นเลือด ระบบนี้ยอมให้สารบางอย่างไหลแพร่ผ่านเข้าไปได้โดยไม่ต้องอาศัยพลังงานนอกระบบ สารรวมทั้งน้ำ แก๊สบางอย่าง และโมเลกุลที่ละลายได้ในลิพิด ระบบยังมีกลไกขนส่งโมเลกุลบางอย่างผ่านตัวกั้นโดยใช้พลังงานเพราะเป็นโมเลกุลสำคัญต่อการทำงานของสมอง โมเลกุลเช่น กลูโคสและกรดอะมิโน มีโครงสร้างพิเศษหลายอย่างในสมองที่มีบทบาทเกี่ยวกับการรับรู้ (sensory) และการคัดหลั่ง (secretory) ภายในวงจรประสาท (neural circuit) ต่าง ๆ ที่ไม่มีตัวกั้นกลางระหว่างเลือดกับสมอง โครงสร้างรวมทั้ง circumventricular organ และ choroid plexus (ที่สร้างน้ำสมองร่วมไขสันหลัง คือ CSF ภายในโพรงสมอง)
ตัวกั้นกลางระหว่างเลือดกับสมองจะจำกัดการแพร่ตัวละลายในเลือด (เช่น แบคทีเรีย) และโมเลกุลขนาดใหญ่หรือชอบน้ำ (hydrophilic) เข้าไปในน้ำสมองร่วมไขสันหลัง ในขณะที่ไม่จำกัดการแพร่ของโมเลกุลกลัวน้ำ (hydrophobic) (เช่น ออกซิเจน คาร์บอนไดออกไซด์ และฮอร์โมน) และโมเลกุลมีขั้ว (polar) ขนาดเล็ก เซลล์ของตัวกั้นยังขนส่งผลผลิตทางเมทาบอลิซึม (เช่นกลูโคส) ข้ามผ่านตัวกั้นโดยใช้พลังงานและใช้โปรตีนขนส่งข้ามเยื่อโดยเฉพาะ ๆ
โครงสร้าง
ความเป็น "ตัวกั้น" นี้มาจากการเลือกให้ผ่านของไทต์ จังก์ชัน ที่อยู่ระหว่างเซลล์เนื้อเยื่อบุโพรงต่าง ๆ ในหลอดเลือดของระบบประสาทกลาง ซึ่งจำกัดการผ่านของสารละลาย คือ ที่จุดต่อระหว่างเลือดกับสมอง จะมีเซลล์เนื้อเยื่อบุโพรงที่ยึดอยู่ด้วยกันอาศัยไทต์จังก์ชัน ซึ่งก็ประกอบด้วยหน่วยย่อย ๆ บ่อยครั้งเป็นไดเมอร์ (dimer) ซึ่งเป็นโปรตีนผ่านเยื่อ (transmembrane protein) เช่น occludin, claudins, junctional adhesion molecule (JAM) หรือ ESAM โปรตีนแต่ละอย่างเช่นนี้จะยึดฝังอยู่กับเซลล์เนื้อเยื่อบุโพรงด้วยคอมเพลกซ์โปรตีนอีกอย่างหนึ่ง รวมทั้ง ZO-1 และโปรตีนที่เกี่ยวข้องกันอื่น ๆ ตัวกั้นจะประกอบด้วยเซลล์มีความหนาแน่นสูงที่จำกัดการผ่านเข้าของสารต่าง ๆ จากเลือด โดยจำกัดมากยิ่งกว่าเซลล์เนื้อเยื่อบุโพรงในหลอดเลือดฝอยส่วนอื่น ๆ ของร่างกาย ส่วนยื่นของแอสโทรไซต์ที่เรียกว่า astrocytic feet (หรือ glia limitans) จะล้อมเซลล์เยื่อบุโพรงของ BBB โดยเป็นตัวหล่อเลี้ยงทางชีวเคมีของเซลล์ BBB นั้นต่างกับตัวกั้นระหว่างเลือดกับน้ำสมองร่วมไขสันหลัง (blood-cerebrospinal fluid barrier) ซึ่งเป็นหน้าที่ของ choroidal cell ใน choroid plexus และต่างกับตัวกั้นระหว่างเลือดกับจอประสาทตา (blood-retinal barrier) แม้ทั้งหมดต่างก็เป็นตัวกั้น